CELEX: 32006R1647
Language: fi
Date: 2006-11-07 00:00:00
Title: Neuvoston asetus (EY) N:o 1647/2006, annettu 7 päivänä marraskuuta 2006 , euron käyttöönotosta annetun asetuksen (EY) N:o 974/98 muuttamisesta

9.11.2006   
            
            
               FI
            
            
               Euroopan unionin virallinen lehti
            
            
               L 309/2
            
         
      NEUVOSTON ASETUS (EY) N:o 1647/2006,
   annettu 7 päivänä marraskuuta 2006,
   euron käyttöönotosta annetun asetuksen (EY) N:o 974/98 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 123 artiklan 5 kohdan,
   ottaa huomioon komission ehdotuksen,
   on kuullut Euroopan parlamenttia,
   ottaa huomioon Euroopan keskuspankin lausunnon (1),
   sekä katsoo seuraavaa:
   
               (1)
            
            
               Euron käyttöönotosta 3 päivänä toukokuuta 1998 annetussa neuvoston asetuksessa (EY) N:o 974/98 (2) säädetään niiden jäsenvaltioiden valuuttojen korvaamisesta eurolla, jotka täyttivät yhtenäisvaluutan käyttöönoton edellytykset yhteisön siirtyessä talous- ja rahaliiton kolmanteen vaiheeseen.
            
         
               (2)
            
            
               Asetusta (EY) N:o 974/98 muutettiin asetuksella (EY) N:o 2596/2000 (3) lisäämällä siihen säännökset Kreikan valuutan korvaamisesta eurolla.
            
         
               (3)
            
            
               Asetusta (EY) N:o 974/98 muutettiin asetuksella (EY) N:o 2169/2005 euron käyttöönoton valmistelemiseksi jäsenvaltioissa, jotka eivät ole vielä ottaneet euroa käyttöön yhtenäisvaluuttana.
            
         
               (4)
            
            
               Vuoden 2003 liittymisasiakirjan 4 artiklan mukaan Slovenia on jäsenvaltio, johon sovelletaan perustamissopimuksen 122 artiklan mukaista poikkeusta.
            
         
               (5)
            
            
               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Sloveniassa 1 päivänä tammikuuta 200711 päivänä heinäkuuta 2006 tehdyn neuvoston päätöksen 2006/495/EY (4) mukaan Slovenia täyttää yhtenäisvaluutan käyttöönottamiseksi vaadittavat edellytykset ja Sloveniaa koskeva poikkeus kumotaan 1 päivästä tammikuuta 2007 alkaen.
            
         
               (6)
            
            
               Euron käyttöönotto Sloveniassa edellyttää, että asetuksessa (EY) N:o 974/98 vahvistetut euron käyttöönottoa koskevat voimassa olevat säännökset ulotetaan koskemaan Sloveniaa.
            
         
               (7)
            
            
               Slovenian siirtymäsuunnitelman mukaan eurosetelit ja kolikot saavat kyseisessä jäsenvaltiossa laillisen maksuvälineen aseman päivänä, jona euro otetaan käyttöön. Näin ollen euro ja käteisraha olisi otettava käyttöön 1 päivänä tammikuuta 2007. Asteittaista käytöstäpoistokautta ei tulisi soveltaa.
            
         
               (8)
            
            
               Asetus (EY) N:o 974/98 olisi muutettava vastaavasti,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 974/98 liite tämän asetuksen liitteen mukaisesti.
   2 artikla
   Tämä asetus tulee voimaan 1 päivänä tammikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa Euroopan yhteisön perustamissopimuksen mukaisesti.
      Tehty Brysselissä 7 päivänä marraskuuta 2006.
      
         
            Neuvoston puolesta
         
         
            Puheenjohtaja
         
         E. HEINÄLUOMA
         
      
   
   
      (1)  EUVL C 163, 14.7.2006, s. 10.
   
      (2)  EYVL L 139, 11.5.1998, s. 1. Asetus sellaisena kuin se on viimeksi muutettuna asetuksella (EY) N:o 2169/2005 (EUVL L 346, 29.12.2005, s. 1).
   
      (3)  EYVL L 300, 29.11.2000, s. 2.
   
      (4)  EUVL L 195, 15.7.2006, s. 25.
   
      LIITE
      Lisätään asetuksen (EY) N:o 974/98 liitteeseen Portugalia ja Suomea koskevien kohtien väliin kohta seuraavasti:
      
         
                     Jäsenvaltio
                  
                  
                     Euron käyttöönottopäivä
                  
                  
                     Käteisrahan käyttöönottopäivä
                  
                  
                     Jäsenvaltio, joka soveltaa asteittaista käytöstäpoistokautta
                  
               
                     ”Slovenia
                  
                  
                     1 päivänä tammikuuta 2007
                  
                  
                     1 päivänä tammikuuta 2007
                  
                  
                     Ei sovella”